รัฐมนตรีประจำสำนักนายกรัฐมนตรี ขอความร่วมมือประชาชนปฏิบัติตามมาตรการป้องกันการแพร่ระบาดของไวรัสโควิด-19 อย่างต่อเนื่อง
รัฐมนตรีประจำสำนักนายกรัฐมนตรี ขอความร่วมมือประชาชนปฏิบัติตามมาตรการป้องกันการแพร่ระบาดของไวรัสโควิด-19 อย่างต่อเนื่องนายเทวัญ ลิปตพัลลภ รัฐมนตรีประจำสำนักนายกรัฐมนตรี เปิดเผยว่า จากตัวเลขผู้ติดเชื้อโควิด-19 รายใหม่ที่ลดลง ทำให้ประชาชนบางส่วนเกิดความชะล่าใจในการป้องกันตนเอง จึงอยากขอความร่วมมือให้ปฏิบัติตัวตามมาตรการเดิม จนกว่าจะมีประกาศจากรัฐบาลและกระทรวงสาธารณสุขถึงสถานการณ์ที่ดีขึ้นรัฐมนตรีประจำสำนักนายกรัฐมนตรี กล่าวว่า จากกรณีพนักงานขับรถเมล์ สาย 140 เสียชีวิตจากโควิด-19 ด้านองค์การขนส่งมวลชนกรุงเทพ (ขสมก.) ได้ดำเนินการทำความสะอาด ใช้แอลกอฮอล์เช็ดทำความสะอาดตัวรถ มีการตรวจเข้มสำหรับพนักงาน ขอให้ประชาชนมั่นใจรถโดยสารที่ออกจาก ขสมก.ได้รับการดูแลเป็นพิเศษ ขอให้สวมใส่หน้ากากอนามัยและเว้นระยะห่างทางสังคม